stanford-oval/wikipedia huggingface dataset:
โรงเรียนขอนแก่นวิทยาลัย
แหล่งข้อมูลอื่น

เว็บไซต์หลักของโรงเรียนขอนแก่นวิทยาลัย[ลิงก์เสีย]
โรงเรียนขอนแก่นวิทยาลัย ที่เฟซบุ๊ก
ข้อมูลพื้นฐานโรงเรียนขอนแก่นวิทยาลัยในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่และภาพถ่ายทางอากาศของ โรงเรียนขอนแก่นวิทยาลัย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°26′19″N 102°45′45″E﻿ / ﻿16.4387121°N 102.7624209°E﻿ / 16.4387121; 102.7624209
โรงเรียนพระแสงวิทยา

| โรงเรียนพระแสงวิทยา Phrasaengvittaya School |
| --- | --- |

ที่ตั้ง

461 หมู่ที่ 1 ตำบลอิปัน อำเภอพระแสง จังหวัดสุราษฎร์ธานี
ข้อมูล
ชื่ออื่น: พ.ส.ว., PSV
ประเภท: โรงเรียนรัฐบาล
คำขวัญ: ธมฺมจารี สุขํ เสติ  (ผู้ประพฤติธรรมย่อมผู้เป็นสุข) 
สถาปนา: พ.ศ. 2515
หน่วยงานกำกับ: กระทรวงศึกษาธิการ
รหัส: 84100813
ระดับปีที่จัดการศึกษา: มัธยมศึกษาปีที่ 1-6
สี:    เทา-แดง
เพลง: มาร์ชพระแสงวิทยา
ต้นไม้: ปาริชาต
เว็บไซต์: http://www.psv.ac.th เว็บไซต์โรงเรียนพระแสงวิทยา
โรงเรียนพระแสงวิทยา (อังกฤษ: Phrasaengvittaya School)   เป็นโรงเรียนระดับมัธยมศึกษาประเภทสหศึกษา ในสังกัดกรมสามัญศึกษา จัดการเรียนการสอนตั้งแต่ระดับมัธยมศึกษาตอนต้น ถึงมัธยมศึกษาตอนปลาย เปิดทำการเรียนการสอนครั้งแรกใน พ.ศ. 2515 เป็นหนึ่งในโรงเรียนที่อัตราการแข่งขันสูงของจังหวัดสุราษฎร์ธานี
ประวัติ

ใน พ.ศ. 2515 โรงเรียนพระแสงวิทยาได้รับการอนุมัติจากกรมสามัญศึกษาให้เปิดทำการเรียนการสอนเป็นครั้งแรกในนระดับมัธยมศึกษาตอนต้น ในการเปิดเรียนในปีนั้นทางโรงเรียนยังไม่มีสถานที่สำหรับทำการเรียนการสอน จึงได้ใช้ศาลาการเปรียญของวัดย่านดินแดง เป็นสถานที่สำหรับทำการเรียนการสอนชั่วคราว หลังจากนั้นใน พ.ศ. 2516 ทางโรงเรียนได้รับงบประมาณเพื่อจัดซื้อที่ดินและงบประมาณสำหรับก่อสร้างอาคารเรียนจำนวน 500,000 บาท โดยสร้างอาคารเรียนแบบ 216 ในครั้งนั้นได้สร้างห้องเรียนจำนวน 4 ห้องเรียน บนที่ดินปัจจุบัน
ต่อมา พ.ศ. 2519 กระทรวงศึกษาธิการได้ยุบโรงเรียนประถมศึกษาตอนปลาย เข้ากับโรงเรียนพระแสงวิทยา ตามโครงการยุบและรวมโรงเรียนมัธยมศึกษาประจำตำบล จากนั้น พ.ศ. 2524 กรมสามัญศึกษาอนุมัติให้โรงเรียนเปิดทำการเรียนการสอนในระดับมัธยมศึกษาตอนปลาย เบื้องต้นเปิดทำการเรียนการสอนเพียง 2 ห้องเรียน
ใน พ.ศ. 2529 สภาตำบลสินปุน ได้อนุมัติยกที่ดินสาธารณประโยชน์บริเวณหมู่ที่ 4 ตำบลสินปุน อำเภอพระแสง จังหวัดสุราษฎร์ธานี เนื้อที่ทั้งสิ้น 30 ไร่ ให้กับโรงเรียนเพื่อใช้ทำแปลงเกษตร
เกียรติประวัติ

เป็นโรงเรียนที่มีอัตราการแข่งขันสูงของจังหวัดสุราษฎร์ธานี
ชนะเลิศการแข่งขันฟุตบอล นันยางโกลหนูไทยแลนด์เลเจนด์คัพ" ภาคใต้ รุ่น 18 ปี ชิงถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
แหล่งข้อมูลอื่น

เว็บทางการโรงเรียนพระแสงวิทยา เก็บถาวร 2013-07-13 ที่ เวย์แบ็กแมชชีน
โรคแคงเกอร์ในพืชสกุลส้ม

| โรคแคงเกอร์ในพืชสกุลส้ม |
| --- | --- |
แผลบนใบพืช
ชื่อสามัญ: โรคแคงเกอร์มะนาว, โรคขี้กลากในส้ม
เชื้อก่อโรค: Xanthomonas axonopodis  pv. citri
พืชอาศัย: พืชสกุลส้ม ได้แก่ ส้ม มะนาว มะกรูด และส้มโอ
รหัส EPPO: XANTCI
พื้นที่แพร่ระบาด: ไทย อินโดนีเซีย จีน อินเดีย รวมทั้งบราซิล อาร์เจนตินา อุรุกวัยและสหรัฐ
รอยโรคแคงเกอร์ในพืชสกุลส้ม บนผลมะนาว
โรคแคงเกอร์ในพืชสกุลส้ม, โรคแคงเกอร์มะนาว หรือ โรคขี้กลากในส้ม (อังกฤษ: citrus canker) เป็นโรคที่มีผลต่อพืชหลายชนิดในสกุลส้ม ซึ่งเกิดจากการติดเชื้อแบคทีเรีย Xanthomonas axonopodis ทำให้เกิดแผลบนใบ ลำต้น และผลของต้นส้ม มะนาว มะกรูด และส้มโอ ซึ่งคล้ายกับอาการของโรคแคงเกอร์ชนิดอื่นคือ เป็นหย่อมแผลตกสะเก็ดนูนของเนื้อเยื่อที่ตายเป็นสีน้ำตาลแก่ แม้ว่าโรคแคงเกอร์ในพืชสกุลส้มจะไม่เป็นอันตรายต่อมนุษย์ แต่ส่งผลกระทบอย่างมีนัยสำคัญต่อความอยู่รอดของต้นพืชในสกุลส้ม ทำให้ใบและผลร่วงก่อนเวลาอันควร ผลที่เป็นโรคแคงเกอร์นั้นกินได้อย่างปลอดภัย แม้ดูไม่น่ากิน
เชื่อกันว่าเชื้อแบคทีเรียของโรคนี้มีต้นกำเนิดในเอเชียตะวันออกเฉียงใต้ เชื้อนี้มีความทนทาน (ความสามารถในการอยู่รอด) สูงมากในพื้นที่ระบาด ความพยายามในการกำจัดโรคนี้อาจต้องใช้การรื้อทำลายทิ้งทั้งสวน ปัจจุบันพบการระบาดของโรคแคงเกอร์ในพืชสกุลส้มในหลายทวีปตั้งแต่ไทย อินโดนีเซีย จีน อินเดีย รวมทั้งบราซิล อาร์เจนตินา อุรุกวัยและสหรัฐ เป็นเชื้อที่ส่าคัญมากชนิดหนึ่งของการกักกันพืชในประเทศสหรัฐ ออสเตรเลีย และญี่ปุ่น ซึ่งมีการตรวจสอบการนำเข้าผลส้มหรือกิ่งพันธุ์ส้มอย่างเข้มงวด
ชีววิทยาและอนุกรมวิธาน

| Xanthomonas axonopodis |
| --- | --- |

การจำแนกชั้นทางวิทยาศาสตร์ 
ชื่อทวินาม
Xanthomonas axonopodis (C H Hasse, 1915)

ชื่อพ้อง
 Pseudomonas citrii  Xanthomonas campestris pv. citri  Xanthomonas citri
ชีววิทยาและอนุกรมวิธาน > การค้นพบ

คลารา เอช. ฮาสเซ (Clara H. Hasse) ระบุว่าโรคแคงเกอร์ในพืชสกุลส้มไม่ได้เกิดจากเชื้อรา แต่เกิดจากการก่อโรคของแบคทีเรีย งานวิจัยของเธอที่ได้รับการตีพิมพ์ในวารสารการวิจัยทางการเกษตร ปี 1915 ซึ่งมีบทบาทสำคัญในการคุ้มครองพืชสกุลส้มในหลายรัฐของสหรัฐในขณะนั้น[ต้องการอ้างอิง]
ชีววิทยาและอนุกรมวิธาน > ลักษณะทางชีววิทยา

Xanthomonas axonopodis เป็นแบคทีเรียแกรมลบรูปแท่งที่มีโพลาร์แฟลกเจลลา ความยาวจีโนมของแบคทีเรียชนิดนี้ประมาณ 5 คู่เมกะเบส กลุ่มชนิดของโรคแคงเกอร์ในพืชสกุลส้มของแบคทีเรีย X. axonopodis สามารถแบ่งออกในระดับ pathovar ได้ดังนี้
โรคแคงเกอร์ในพืชสกุลส้มชนิดเอเชีย (แคงเกอร์ เอ; Canker A) คือ X. axonopodis pv. citri เกิดจากกลุ่มของสายพันธุ์ที่พบในเอเชีย ซึ่งเป็นกลุ่มเชื้อที่แพร่หลาย (ครอบคลุมชนิดของพืชอาศัย–ที่สุด) และรุนแรงที่สุด
แคนโครซิส บี (Cancrosis B) เกิดจากกลุ่มของ X. axonopodis pv. aurantifolii พบในอเมริกาใต้เป็นโรคที่เกิดจากเลมอน, มะนาวแป้น, ส้มซ่า และส้มโอ
แคนโครซิส ซี (Cancrosis C) เกิดจากสายพันธุ์ภายใน X. axonopodis pv. aurantifolii เช่นกัน ติดเชื้อเฉพาะในมะนาวและส้มซ่าเท่านั้น
สายพันธุ์ เอ* (A* strains) ค้นพบในโอมาน ซาอุดีอาระเบีย อิหร่าน และอินเดีย แพร่เชื้อได้เฉพาะมะนาวแป้นเท่านั้น
ลักษณะอาการและพยาธิวิทยา

เชื้อแบคทีเรีย Xanthomonas axonopodis สามารถเข้าทำลายได้ทุกส่วนของต้น ทั้งใบ กิ่ง และผล ซึ่งใบอ่อนมีความอ่อนไหวมากที่สุดเนื่องจากปากใบที่กว้างกว่า มักพบเชื้อนี้เข้าทำลายในช่วงที่ฝนตกติดต่อกันและอากาศชื้น โดยเข้าทำลายที่ใบจากทางปากใบหรือผ่านปากแผลที่เกิดจากหนอน เช่น หนอนชอนใบส้ม (Phyllocnistis citrella) อาการเริ่มแรกที่ใบและใบอ่อนมักพบเป็นจุดฉ่ำน้ำขนาด 2–3 มิลลิเมตร สีขาวหรือเหลืองอ่อน และกลายเป็นแผลตกสะเก็ดนูนสีน้ำตาลอ่อนถึงแก่ ปกติแล้วจะมีรัศมี (วงแหวน) สีเหลืองรอบแผล แผลจะขยายตัวอย่างช้า ๆ และใหญ่ขึ้นเรื่อย ๆ เป็นวงซ้อน ๆ กัน ไม่มีรูปทรงแน่นอน ต่อมาทั้งส่วนนั้นจะเหลืองแห้งและหลุดร่วง ส่วนอาการที่เกิดตามกิ่งอ่อนและผลจะพบแผลตกสะเก็ดนูนขึ้นสีน้ำตาลเช่นเดียวกัน แผลที่กิ่งและผลอาจแตกเป็นแผลทำให้เกิดยางไหล ลุกลามไปยังใบทำให้ใบหลุดร่วงและกิ่งแห้งตายไปในที่สุด ท่าให้ต้นพืชทรุดโทรม และแคระแกรน โดยธรรมชาติไม่พบอาการของโรคที่ราก
ในห้องปฏิบัติการที่มีการควบคุม อาการโรคจะปรากฏขึ้นภายใน 14 วันหลังฉีดเชื้อเข้าในต้นพืชตัวอย่างที่อ่อนแอ ในสภาพแวดล้อมภาคสนามพบว่ามีความหลากหลายทั้งเวลาในการแสดงอาการและอาการที่ชัดเจนต่างจากโรคทางใบอื่น ๆ อาจกินเวลาหลายเดือนหลังจากการติดเชื้อ และผันแปรตามปัจจัยอื่น ๆ เช่น อุณหภูมิที่ต่ำลงจะเพิ่มเวลาแฝงของโรค เป็นต้น แบคทีเรียโรคแคงเกอร์ในพืชสกุลส้มสามารถคงอยู่ได้ในแผลเก่าและพื้นผิวพืชอื่น ๆ เป็นเวลาหลายเดือน โดยเฉพาะที่กิ่งสามารถเป็นแหล่งแพร่เชื้อในฤดูกาลปลูกต่อไปได้
การก่อโรค

แบคทีเรีย Xanthomonas axonopodis มีความสามารถในการเกาะเป็นกลุ่มหนาแน่นที่เรียกว่า ฟิล์มชีวภาพ ยึดติดแน่นกับพืชอาศัย (โฮสต์) ฟิล์มชีวภาพเป็นผลมาจากการผลิตพอลีแซคคาไรด์นอกเซลล์ (แซนแทน) ซึ่งเป็นตัวเสริมศักยภาพก่อโรคและเพิ่มอัตราการอยู่รอดของการอิงอาศัยบนสิ่งมีชีวิตอื่น (เอพิไฟต์) ของแบคทีเรีย X. axonopodis pv. citri ก่อนการพัฒนาเป็นโรคแคงเกอร์ในพืชสกุลส้ม นอกจากนี้แบคทีเรียยังหลั่งโปรตีนสร้างเอฟเฟกต์เสมือนตัวกระตุ้นการคัดลอกรหัส (TALe) ผ่านระบบหลั่งสารคัดหลั่งประเภทที่ 3 (T3SS) โปรตีนนี้ทำหน้าที่โต้ตอบกับกลไกภายในเซลล์ของพืชอาศัยเพื่อเหนี่ยวนำการคัดลอกรหัสของยีนที่ควบคุมฮอร์โมนพืช เช่น จิบเบอเรลลิน และออกซิน
วงจรโรค

แบคทีเรีย Xanthomonas axonopodis สามารถอยู่รอดข้ามฤดูเพาะปลูกในบริเวณที่มีการแพร่ระบาดซึ่งปรากฏเป็นแผลเปื่อยบนใบหรือลำต้น แบคทีเรียจะค่อย ๆ ไหลซึมออกจากแผลเมื่อมีความชื้นอิสระ ในขณะฝนตกลมสามารถพัดพาเชื้อเหล่านี้ไปยังพืชอาศัยที่อ่อนแอต้นอื่น ๆ แบคทีเรียจะแพร่เชื้อเข้าสู่พืชเหล่านี้ผ่านทางปากใบและปากแผล การตัดแต่งกิ่งหรือการเล็มใบสามารถตัดหรือเปิดออกถึงเนื้อเยื่อมีโซฟิลล์ ทำให้เกิดบาดแผลซึ่งพืชอาจติดเชื้อได้โดยตรง ฝนยังสามารถทำให้เกิดน้ำคั่งบนผิวใบ ดันให้น้ำผ่านเข้าทางปากใบ และช่วยการติดเชื้อผ่านช่องเปิดธรรมชาตินี้ การติดเชื้อสามารถเกิดขึ้นได้บนผล ใบ กิ่ง และต้นอ่อน ใบและลำต้นอ่อนไหวต่อการติดเชื้อมากที่สุดเมื่ออยู่ในระยะหกสัปดาห์แรกของการงอกใหม่ โดยเฉพาะใบอ่อนเนื่องจากปากใบที่กว้างกว่า มักพบการติดเชื้อในผลในช่วง 90 วันหลังจากกลีบดอกร่วง (ช่วงการติดผล) วงรอบ ๆ ของรอยโรคบนผลเกิดจากการติดเชื้อซ้ำ ๆ หลายรอบ และยังสามารถบ่งชี้อายุของการติดเชื้อจากรอยโรคที่แตกต่างกันบนผลเดียวกันได้
วงจรโรค > สภาพแวดล้อมที่เหมาะต่อการก่อโรค

สภาพอากาศที่เหมาะที่สุดต่อการกระจายตัวของ X. axanopodis คือ สภาพอากาศที่มีฝนชุกประกอบกับลมแรง โดยกล่าวกันว่าแบคทีเรียนี้สามารถกระจายตัวได้โดยทันทีจากฝนตกและลมกระโชก แต่ปริมาณของ X. axanopodis จะลดลงอย่างนวดเร็วเมื่อลมที่พัดฝนกระจายตัวหรือเบาบางลง สภาพอากาศที่เหมาะรองลงมาคือ สภาพอากาศร้อน โดยเฉพาะช่วงอุณหภูมิ 28–30°ซ (สูงสุดที่ 38°ซ) ตัวอย่างกรณีของโรคแคงเกอร์ในพืชสกุลส้มจะรุนแรงกว่าในพื้นที่ที่มีฝนตกชุกและมีอุณหภูมิเฉลี่ยสูง เช่น ในรัฐฟลอริดาซึ่งมักเกิดโรคแคงเกอร์อย่างรวดเร็วที่สุดคือ ช่วงกลางถึงปลายฤดูใบไม้ผลิ (โดยเฉพาะในระยะพืชแตกใบอ่อน) รองลงมาคือในช่วงฤดูใบไม้ร่วง แต่เกิดอย่างช้า ๆ ในฤดูหนาว
ในกรณีที่แบคทีเรียนี้การเข้าทำลายทางปากแผล ความชื้นมีอิทธิพลในการติดเชื้อน้อยมาก
วงจรโรค > การตรวจหาเชื้อ

โรคนี้สามารถตรวจพบได้ในพุ่มใบและบนผลโดยมีลักษณะเป็นแผล การตรวจหาแต่เนิ่น ๆ และวิธีการตรวจหาที่รวดเร็วจะทำให้แก้ไข, ป้องกัน, ก่าจัด หรือกักกันได้ทันสถานการณ์
การตรวจหาเชื้อที่ใช้โดยทั่วไปโดยการแยกเชื้อและปลูกเชื้อกลับบนต้นอ่อนส้ม (หรือพืชสกุลส้มชนิดอื่น ๆ) ให้ต้นอ่อนส้มแสดงอาการ ซึ่งต้องใช้เวลาในการตรวจหาเชื้อนานถึง 14–21 วัน การทดสอบวินิจฉัยเพิ่มเติมทำได้โดยการตรวจหาแอนติบอดี, การวิเคราะห์โครงสร้างกรดไขมัน และวิธีทางพันธุกรรมโดยใช้ปฏิกิริยาลูกโซ่พอลีเมอเรส (PCR) เพื่อยืนยันการวินิจฉัยและอาจช่วยในการระบุสายพันธุ์โรคแคงเกอร์ในพืชสกุลส้มได้
วงจรโรค > ความอ่อนไหวต่อโรค

พืชสกุลส้มแต่ละชนิดมีระดับความอ่อนไหวหรือความทนทานต่อโรคแคงเกอร์แตกต่างกัน พืชบางชนิดทนทานต่อโรคนี้มาก บางชนิดอ่อนแอต่อโรคนี้ แต่โดยทั่วไปในมะนาวทุกพันธุ์ปลูกมักพบโรคนี้ จากข้อมูลผลการทดสอบโรคแคงเกอร์ในพืชสกุลส้มซึ่งทำแบบกว้าง ๆ โดยไม่เจาะจงทดสอบทุกชนิดและพันธุ์ปลูก พบความอ่อนไหวต่อโรคดังนี้
| ความอ่อนไหวต่อโรค | ชนิดและพันธุ์ปลูก |
| --- | --- |
อ่อนไหวสูง: เกรปฟรูต (Citrus x paradisi), มะนาวแป้น (C. aurantiifolia), มะกรูด (C. hystrix), เลมอน (C. limon)
อ่อนไหว: มะนาวตาฮิติ (C. latifolia), ส้มสามใบ (Poncirus trifoliata และ P. trifoliata พันธุ์ผสม), ส้มจีน, ส้มแก้ว, แทนเจโล (C. reticulata พันธุ์ผสม), ส้มเช้ง (C. sinensis), ส้มซ่า (C. aurantium)
ทนทาน: มะงั่ว (C. medica), ส้มแมนดาริน (C. reticulata)
ทนทานสูง: มะปี๊ด (สกุล X Citrofortunella), ส้มจี๊ด (สกุล Fortunella)
ข้อมูล:
การแพร่กระจายและการควบคุมการระบาด

โรคแคงเกอร์ในพืชสกุลส้มสามารถแพร่กระจายได้ตามกระแสลม น้ำค้าง ฝน จากแมลง และมนุษย์ซึ่งเป็นปัจจัยสำคัญในการเคลื่อนย้ายกิ่งที่มีโรคโดยรู้เท่าไม่ถึงการณ์โดยอุปกรณ์ที่ปนเปื้อน และโดยการขนส่งพืชที่ติดเชื้อหรือพืชที่ดูเหมือนมีสุขภาพดีจากแหล่งหนึ่งไปยังสถานที่อื่น ๆ เป็นระยะทางไกลได้ เนื่องจากเวลาแฝงของโรค พืชอาจดูเหมือนแข็งแรง แต่แท้จริงแล้วติดเชื้อได้ ในประเทศไทยช่วงการระบาดมักเป็นช่วงฤดูฝน ในเดือนพฤษภาคม–กันยายน
ไม่มีการรักษาทางเคมีที่มีประสิทธิภาพสำหรับต้นไม้ที่ติดเชื้อโรคแคงเกอร์ อย่างไรก็ตามการตัดกิ่ง ใบ หรือผลที่ติดเชื้อออก โดยตัดให้ต่ำกว่าแผลเปื่อย 1 นิ้ว หลังจากการตัดแต่ละครั้ง ให้ฆ่าเชื้อเครื่องมือตัดแต่งกิ่งโดยการแช่น้ำยาฟอกขาว (คลอรีน) หนึ่งส่วนต่อน้ำ 9 ส่วน เพื่อป้องกันการแพร่กระจายการติดเชื้อไปยังส่วนที่แข็งแรงของต้นไม้ การตัดแต่งกิ่งกิ่งที่ติดเชื้ออาจยืดอายุต้นไม้ได้ แต่ไม่อาจหยุดการติดเชื้อได้ และอาจเป็นการเพิ่มความเครียดให้ต้นไม้นั้น การกำจัดต้นพืชที่มีอาการรุนแรงทิ้ง เช่น ต้นไม้ขนาดใหญ่ที่ยืนต้นตาย เพื่อป้องกันการแพร่กระจายของการติดเชื้อไปยังต้นไม้ที่แข็งแรงรอบข้าง ต้นไม้ที่ไม่ได้รับความเครียดจากความแห้งแล้ง แมลงศัตรูพืช หรือการขาดสารอาหารมักจะมีโอกาสติดเชื้อน้อยกว่า
แม้ว่าสารฆ่าเชื้อราหรือสารฆ่าเชื้อแบคทีเรียสามารถรักษาโรคแคงเกอร์บางชนิดได้ แต่โดยทั่วไปวิธีที่ง่ายและได้ผลเมื่อพบเห็นโรคเกิดขึ้น คือ การเก็บใบ กิ่ง และผลที่ติดเชื้อไปเผาทำลาย เพื่อควบคุมการแพร่ระบาดของโรค
ดูเพิ่ม

โรคแคงเกอร์ หรือ โรคแอนแทรคโนส
รายชื่อโรคในพืชสกุลส้ม
โรคจุดดำ
ลิ้งค์ภายนอก

Species Profile- Citrus Canker (Xanthomonas axonopodis), National Invasive Species Information Center, United States National Agricultural Library. Lists general information and resources for Citrus Canker.
Electronic Data Information Source - Citrus Canker, University of Florida IFAS Extension
Type strain of Xanthomonas axonopodis at BacDive -  the Bacterial Diversity Metadatabase
แม่แบบ:Citrus
| --- | --- |
การแยกแยะหน่วยอนุกรมวิธาน:  Wikidata: Q2955986  Wikispecies: Xanthomonas axonopodis  BacDive: 17593  EoL: 973418  GBIF: 5427655  iNaturalist: 564067  IRMNG: 10033424  ITIS: 967770  LPSN: xanthomonas-axonopodis  NCBI: 53413  NZOR: 27fb6198-ae33-4ec0-9370-184f21a47c9b
โรงเรียนศิลปะการแสดงและเทคโนโลยี BRIT

โรงเรียนสอนศิลปะการแสดงและเทคโนโลยี BRIT (อังกฤษ: The BRIT School for Performing Arts & Technology) หรือโรงเรียนสอนศิลปะการแสดงและเทคโนโลยีแห่งกรุงลอนดอน (อังกฤษ: The London School for Performing Arts & Technology) เป็นโรงเรียนเอกชนแบบเลือกเข้าเรียนที่ได้รับการสนับสนุนบางส่วนจากบริทอวอร์ดส ตั้งอยู่ที่ เดอะเครสเซนต์ เซลเฮิร์สท์ ครอยดอน ในกรุงลอนดอน สหราชอาณาจักร โรงเรียนแห่งนี้ก่อตั้งขึ้นภายใต้โครงการ City Technology College (CTC) ในปี ค.ศ. 1991 และเปิดสอนเพื่อช่วยสร้างสมรรถนะเกี่ยวกับศิลปะการแสดง สื่อสารมวลชน ศิลปะและการออกแบบ และเทคโนโลยี โดยมีอาจารย์ใหญ่ชื่อ นิค วิลเลียมส์
โรงเรียนป่วน ก๊วนนักเรียนแสบ

| โรงเรียนป่วน ก๊วนนักเรียนแสบ |
| --- | --- |
ประเภท: ละครชุด (Series)
สร้างโดย: บริษัท เวลตี้ เอนเตอร์ไพรซ์ จำกัด
เขียนโดย: สุพิชา อนันตชาติ
กำกับโดย: สกล เตียเจริญ
แสดงนำ: (ดูในเนื้อหา)
เสียงของ:  ประเทศไทย
ดนตรีแก่นเรื่องเปิด: เพลง เป็นวัยรุ่นมันเหนื่อย ศิลปิน พาราด็อกซ์
ดนตรีแก่นเรื่องปิด: เพลง หิมาลัย ศิลปิน สมภพ โภคพูล
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 10 ตอน
การผลิต
ผู้อำนวยการผลิต: กานต์ระพี ธนาชัยบุญญาพัชร์
ผู้อำนวยการสร้าง: มนาเทศ อันนวัฒน์
สถานที่ถ่ายทำ:  ประเทศไทย
ความยาวตอน: 55 นาที
ออกอากาศ
เครือข่าย: ช่อง 9 เอ็มคอตเอชดี
ออกอากาศ: 18 กรกฎาคม - 16 สิงหาคม พ.ศ. 2558
เรต:  
เดอะสคูล โรงเรียนป่วน ก๊วนนักเรียนแสบ (อังกฤษ: The School) เป็นรายการโทรทัศน์ประเภทละครชุด ละครซีรีส์เรื่องนี้สร้างขึ้นเพื่อเป็นการแนะนำนักแสดงหน้าใหม่จากโครงการ เลิฟซิค เดอะซีรีส์ เฟรชชี่แคมป์ แคมป์วุ่น วัยรุ่นแซ่บ โดยสร้างสรรค์ตัวละครในเรื่องจากตัวตนที่แท้จริงของพวกเขา นำแสดงโดย กษิดิ์เดช หงส์ลดารมภ์, ณัฐธิดา ตรีชัยยะ, เปรมอนันต์ ศรีพานิช และ รมิดา จีรนรภัทร ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์-อาทิตย์ เวลา 20.50 - 21.45 น. เริ่มออกฉายครั้งแรก ในวันที่ 18 กรกฎาคม จนถึงวันที่ 16 สิงหาคม พ.ศ. 2558
เรื่องย่อ

เดอะสคูล โรงเรียนป่วน ก๊วนนักเรียนแสบ เป็นเรื่องราวที่นักเรียนทุกคนที่ล้วนแต่มีความฝัน และที่นี่ Little Moose School เป็นโรงเรียนตามล่าความฝันของใครหลายๆ คน ที่ต้องการจะเป็นคนสำคัญในวงการบันเทิงในอนาคต เป็นจุดเริ่มต้นของความรัก ความเศร้า ความสนุก ความป่วนของก๊วนนักเรียนวัยทีน โดยมีคุณครูที่มีความถนัดในแต่ละวิชา ในการพัฒนาความสามารถของนักเรียนแห่งนี้ ให้พบพรสวรรค์ที่มีในตัว และสร้างให้พวกเขาฉายแววความเป็นดาวออกมาให้มากที่สุด แต่เรื่องราวจะป่วน กวน แสบ สุข ทุกข์ และฮาครบรสขนาดไหน ต้องรอติดตาม
รายชื่อนักแสดง

กษิดิ์เดช หงส์ลดารมภ์ (กานต์ KPN) รับบท กานต์
เปรมอนันต์ ศรีพานิช (ฟีฟ่า) รับบท ฟีฟ่า
ณัฐธิดา ตรีชัยยะ (เบนซ์) รับบท เบนซ์
รมิดา จีรนรภัทร (เจน) รับบท เจน
วิทวัส ติชะวาณิชย์ (ปาล์ม) รับบท ปาล์ม
กัลย์กมล นพพะ (ออม) รับบท ออม
จิรกิตติ์ คูอาริยะกุล (ท็อปแท๊ป) รับบท ท็อปแท๊ป
วีรกานต์ ภูวภิรมย์ขวัญ (เพื่อน) รับบท เพื่อน
วโรดม เข็มมณฑา (คิม) รับบท คิม
ทัตชาวุฒิ พิชญอนันต์กุล (อู๋) รับบท อู๋
ธันย์ชนก สายสวัสดิ์ (สนุ๊ก) รับบท สนุ๊ก
ธีวรา ปัญญะธารา (แบงค์) รับบท แบงค์
ทศพล เล่าลือเกียรติ (เกม) รับบท เกม
กีรติ เงินคำ (บอมบ์แบม) รับบท บอมบ์แบม
วรากร ร่มฉัตรมงคล (เชน) รับบท เชน
พิชญกิตติ์ แตงธนานิธิพัฒน์ (เขต) รับบท เขต
จีรภิรมย์ ไชยา (ไกด์) รับบท ไกด์
ภัทรานิษฐ์ คำกำพุด (ไหมแพร) รับบท ไหมแพร
พงศกร วรรณจาโร () รับบท
ศรีโสภณ บุญกลาง () รับบท
จาริยะ เกิดสินธุ์ () รับบท
พีร์ พิกุลเงิน (ฮาจี้) รับบท ฮาจี้
[ชัชชญา ถมปัทม์]] () รับบท
ชัชวาล อ่วมเจริญ (บอม) รับบท กาย
สัจจพร วงค์ตระกูลยนต์ (เรย์) รับบท เรย์
สหรัฐ จิตเพียรธรรม () รับบท
นภัสวรรณ อรรถีโสตร () รับบท
อาภัสรา มหาวัจน์ () รับบท
พชร บุญหลี () รับบท
นัทช์ชนก กมลรัตนานันท์ () รับบท
สิริกัญญา ฟักคำ () รับบท
นัทธ์ชลันทร ดังอัณท์ชยังกูร () รับบท
นลิน ชัยรุ่งโรจน์ () รับบท
วงศพันธ์ อึ้งโภคินวัฒนกุล () รับบท
นันทนาพร คำนวณศักดิ์ศรี () รับบท
ปฏิพันธ์ ศรัทธาพร () รับบท
ชิโนรส ดวงรัตน์ () รับบท
รายชื่อนักแสดง > นักแสดงรับเชิญ

พุทธชาด พงศ์สุชาติ (ตุ๊ยตุ่ย) รับบท ครูแอน
ป๊อบ คำเกษม  รับบท ครูปิ๊ก
ธนากร สุขประเสริฐ (กลิ้ง) รับบท ครูใหญ่
วชิรวิชญ์ จารุเรืองพงศ์ (ฟลุค) รับบท ครูฟลุค
ธนวัฒน์ ประสิทธิสมพร (นุ้ย) รับบท ครูนุ้ย
อนุรักษ์ ชลมูณี (บิว แม่บ้านมีหนวด) รับบท ครูหนวด
ชวัล เจียรวนนท์ (ริชชี่) รับบท ชิ้น
สรัลธร คล้ายอุดม (มีน) รับบท มีน
แหล่งข้อมูลอื่น

โรงเรียนป่วน ก๊วนนักเรียนแสบ ที่เฟซบุ๊ก
โรงเรียนป่วน ก๊วนนักเรียนแสบ ที่เอกซ์ (ทวิตเตอร์)
โรงเรียนป่วน ก๊วนนักเรียนแสบ ที่อินสตาแกรม
The School|Love Sick Season 2 เก็บถาวร 2015-08-10 ที่ เวย์แบ็กแมชชีน
ชมย้อนหลัง The School โรงเรียนป่วน ก๊วนนักเรียนแสบ
| ช่อง 9 เอ็มคอตเอชดี ละครสนุกครบ รอยยิ้มคับจอ: ทุกวันเสาร์ - อาทิตย์ เวลา 20> 50 – 21.45 น. |
| --- | --- | --- |
| ก่อนหน้า | โรงเรียนป่วน ก๊วนนักเรียนแสบ | ถัดไป |
| Love Sick Season 2.1 | โรงเรียนป่วน ก๊วนนักเรียนแสบ | Love Sick Season 2.2 |
โรคพร่องเอนไซม์ G-6-PD

| โรคพร่องเอนไซม์ G-6-PD (Glucose-6-phosphate dehydrogenase deficiency) |
| --- | --- |
ชื่ออื่น: โรคถั่วฟาวา (Favism)

เอนไซม์ กลูโคส-6-ฟอสเฟต ดีไฮโดรจีเนส (G-6-PD)
สาขาวิชา: พันธุกรรมทางการแพทย์
อาการ: ผิวกายเหลือง, ปัสสาวะสีเข้ม, หายใจลำบาก
ภาวะแทรกซ้อน: ภาวะเลือดจาง, ดีซ่านแรกเกิด
การตั้งต้น: ภายในสองสามวันหลังถูกกระตุ้
สาเหตุ: พันธุกรรม (เอกซ์ลิงก์รีเซสซีฟ)
ปัจจัยเสี่ยง: หากถูกกระตุ้นด้วยการติดเชื้อ, ยาบางชนิด, ความเครียด, อาหารเช่น ถั่วฟาวา
วิธีวินิจฉัย: ขึ้นอยู่กับอาการ, ตรวจเลือด, การทดสอบพันธุกรรม
โรคอื่นที่คล้ายกัน: ภาวะเอนไซม์ไพรูเวตคิเนสบกพร่อง, สเฟอโรไซทอซิสทางพันธุกรรม, ภาวะเชือดจางซิกเคิลเซลล์
การรักษา: หลีกเลี่ยงตัวกระตุ้น, ทานยาต้านการติดเชื้อ, การหยุดทานยาที่ส่งผล, การถ่ายเลือด
ความชุก: 400 ล้าน
การเสียชีวิต: 33,000 (2015)
โรคพร่องเอนไซม์ G6PD (อังกฤษ: Glucose-6-phosphate dehydrogenase deficiency) เป็นโรคทางพันธุกรรมของกระบวนการสร้างและสลายโรคหนึ่งซึ่งทำให้เม็ดเลือดแดงแตกเมื่อได้รับสิ่งกระตุ้นบางอย่าง ในช่วงเวลาปกติผู้ป่วยจะไม่มีอาการใดๆ แต่หากได้รับสิ่งกระตุ้นจะมีอาการ ตัวเหลือง ปัสสาวะเข้ม หายใจหอบเหนื่อย และอ่อนเพลียได้ ภาวะแทรกซ้อนที่พบได้บ่อยได้แก่อาการซีด และอาการตัวเหลืองในทารกแรกเกิด ผู้ป่วยบางรายไม่เคยมีอาการใดๆ เลยตลอดชีวิต
โรคนี้เป็นโรคทางพันธุกรรมที่ถ่ายทอดผ่านโครโมโซมเอ็กซ์แบบลักษณะด้อย ทำให้เกิดความบกพร่องในเอนไซม์ Glucose-6-phosphate dehydrogenase สิ่งกระตุ้นให้เกิดอาการมีหลายชนิด ตัวอย่างเช่น การติดเชื้อ ยาบางชนิด ความเครียด อาหารบางชนิด เช่น ถั่วปากอ้า ความรุนแรงมีหลากหลายขึ้นอยู่กับตำแหน่งที่เกิดการกลายพันธุ์ การวินิจฉัยทำได้โดยดูจากอาการ การตรวจเลือด และการตรวจพันธุกรรม
การรักษาที่สำคัญที่สุดคือการหลีกเลี่ยงสิ่งกระตุ้น เมื่อมีอาการกำเริบแต่ละครั้งแพทย์อาจให้การรักษาการติดเชื้อ หยุดยาที่เป็นสาเหตุ และอาจให้เลือดหากมีความจำเป็น กรณีทารกแรกเกิดที่มีอาการตัวเหลืองอาจต้องรักษาด้วยการส่องไฟหรือถ่ายเลือด ในยาบางชนิดจะมีแนวทางปฏิบัติกำหนดให้ต้องตรวจผู้ป่วยที่จะใช้ยาว่าเป็นโรคนี้หรือไม่ เช่นในกรณียาไพรมาควิน เป็นต้น
มีผู้ป่วยโรคนี้ประมาณ 400 ล้านคนทั่วโลก โดยเฉพาะในแอฟริกา เอเชีย เมดิเตอร์เรเนียน และในตะวันออกกลาง ผู้ป่วยส่วนใหญ่เป็นเพศชาย ข้อมูลปี ค.ศ. 2015 ระบุว่ามีผู้เสียชีวิตจากโรคนี้ 33,000 คน การมีอัลลีลกลายพันธุ์ของโรคนี้อาจเป็นปัจจัยเกื้อหนุนให้คนคนนั้นมีโอกาสติดเชื้อมาลาเรียน้อยลงได้
อาการ

อาการของโรคก็คือ Acute hemolytic anemia (ภาวะซีดจากการที่เม็ดเลือดแดงแตกอย่างฉับพลัน) โดยในเด็กทารกจะพบว่ามีอาการดีซ่านที่ยาวนานผิดปกติ ส่วนในผู้ใหญ่นั้นจะพบว่า ปัสสาวะมีสีดำ ถ่ายปัสสาวะน้อยจนอาจนำไปสู่ภาวะไตวายเฉียบพลัน (Acute renal failure) ได้ นอกจากนี้ ยังส่งผลให้การควบคุมสมดุลของ Electrolytes (สารเกลือแร่ต่างๆในร่างกาย) ของร่างกายเสียไปด้วย โดยเฉพาะการเกิดภาวะ Hyperkalemia (โพแทสเซียมในเลือดสูง)
สาเหตุ

โรคนี้เกิดจากภาวะที่พร่องเอนไซม์ G6PD (Glucose-6-Phosphate Dehydrogenase) ซึ่งเป็นเอนไซม์สำคัญในกระบวนการเมแทบอลิซึม ในวิถี Pentose Phosphate Pathway (PPP.) ของน้ำตาลกลูโคส ที่จะเปลี่ยน NADP ไปเป็น NADPH ซึ่งจะไปทำปฏิกิริยากับเอนไซม์ Glutathione reductase และ Glutathione peroxidase ต่อไป ส่งผลให้เกิดการทำลายสารอนุมูลอิสระ (Oxidants) ต่าง ๆ เช่น H2O2 ที่เป็นพิษต่อเซลล์ในร่างกายโดยเฉพาะเซลล์เม็ดเลือดแดง
ดังนั้นเอนไซม์ G6PD จึงเป็นเอนไซม์ที่ช่วยป้องกันเม็ดเลือดแดงจากการทำลายของสารอนุมูลอิสระ (Oxidants) คนที่เกิดภาวะพร่องเอนไซม์ชนิดนี้แล้วจะทำให้เกิดอาการเม็ดเลือดแดงแตก (Heamolysis) ได้ง่าย สาเหตุของการพร่องเอนไซม์ G6PD เกิดจากความผิดปกติของพันธุกรรมแบบ X-linked recessive โรคนี้จึงพบในผู้ชายได้มากกว่าผู้หญิง
พยาธิสรีรวิทยา

G6PD เป็นเอนไซม์ชนิดหนึ่งที่มีบทบาทในวิถีเพนโทสฟอสเฟต  ซึ่งมีหน้าที่ควบคุมปริมาณของ โคเอนไซม์ NADPH ในสถานะรีดิวซ์ ซึ่งจะช่วยให้เซลล์มี glutathione ในสถานะรีดิวซ์เพียงพอที่จะเก็บกวาดอนุมูลอิสระที่ทำให้เกิดความเสียหายจากปฏิกิริยาออกซิเดชันได้ โดย G6PD จะมีหน้าที่ในขั้นตอนของการเปลี่ยนสาร glucose-6-phosphate ไปเป็น 6-phosphoglucono-δ-lactone ซึ่งเป็นขั้นตอนกำหนดอัตราปฏิกิริยาของวิถีเมตาบอลิซึมวิถีนี้
วิถีเมตาบอลิซึมที่อาศัย G6PD และ NADPH นี้ เป็นวิธีเดียวที่จะสร้าง glutathione ในสถานะรีดิวซ์ให้กับเซลล์เม็ดเลือดแดง ในขณะที่เม็ดเลือดแดงมีหน้าที่สำคัญในการขนถ่ายออกซิเจน ซึ่งเป็นแหล่งที่ทำให้เกิดความเสียหายจากปฏิกิริยาออกซิเดชัน การมี G6PD, NADPH, และ glutathione ที่จะช่วยป้องกันความเสียหายนี้จึงสำคัญกับเม็ดเลือดแดงมาก
ผู้ป่วยภาวะพร่องเอนไซม์ G6PD จึงมีความเสี่ยงที่จะเกิดเลือดจางจากการแตกสลายของเม็ดเลือดแดงได้เมื่อต้องเจอกับแรงกดดันจากการเกิดปฏิกิริยาออกซิเดชัน (oxidative stress) ซึ่งเกิดได้จากหลายสาเหตุ เช่น การติดเชื้อ หรือจากการได้รับสารเคมีจากยาและอาหารบางชนิด ถั่วปากอ้ามีสารไวซีน ไดไวซีน คอนไวซีน และไอโซยูรามิล ในปริมาณสูง สารเหล่านี้สามารถทำให้เกิดตัวออกซิไดซ์ได้
เมื่อ glutathione ในสถานะรีดิวซ์ถูกใช้หมดไป เอนไซม์และโปรตีนอื่นๆ (รวมถึงฮีโมโกลบินด้วย) จะถูกตัวออกซิไดซ์ทำให้เสียหายผ่านปฏิกิริยาออกซิเดชัน โดยทำให้เกิดพันธะเชื่อมส่วนต่างๆ ของโปรตีนเข้าด้วยกัน เกิดการตกตะกอนขึ้นในเยื่อหุ้มเซลล์เม็ดเลือดแดง เม็ดเลือดแดงที่เสียหายจะถูกกลืนกินและทำลายที่ม้าม ฮีโมโกลบินที่ถูกปล่อยออกมาจากเซลล์จะถูกนำเข้าสู่กระบวนการสร้างและสลายกลายเป็นบิลิรูบิน ซึ่งหากมีปริมาณมากจะทำให้เกิดภาวะดีซ่าน โดยทั่วไปแล้วในกรณีนี้เม็ดเลือดแดงจะไม่แตกสลายขณะอยู่ในหลอดเลือด จึงไม่ทำให้ฮีโมโกลบินถูกขับผ่านไต แต่ในกรณีที่เป็นรุนแรงก็อาจเกิดขึ้นได้ และอาจทำให้เกิดไตวายเฉียบพลันได้
การวินิจฉัย > การย้อมเซลล์เม็ดเลือดแดง (Completed Blood Count - CBC)

ในคนที่เป็นโรคนี้ ถ้าย้อมพิเศษจะเห็นลักษณะที่เป็น “Heinz body” ซึ่งเกิดจากการตกตะกอนของฮีโมโกลบินที่ไม่คงตัว มักพบร่วมกับภาวะต่างๆ ที่ทำให้เม็ดเลือดแดงแตก หรือ มีการทำลายเม็ดเลือดแดงและมีปฏิกิริยา Oxidation เกิดขึ้นกับฮีโมโกลบินภายในเม็ดเลือดแดง เมื่อเม็ดเลือดแดงที่มี Heinz body ผ่านไปที่ตับหรือม้าม เม็ด Heinz body จะถูกกำจัดออกจนเม็ดเลือดแดงมีลักษณะเป็น Bite cell หรือ Defected spherocyte ซึ่งสามารถเห็นได้ใน CBC ปกติ
การวินิจฉัย > Haptoglobin

Haptoglobin เป็นโปรตีนชนิดหนึ่งในพลาสมา ซึ่งในภาวะปกติ Haptoglobin จะจับกับฮีโมโกลบินอิสระ (Free hemoglobin) โดยค่า Haptoglobin จะมีค่าลดลงในคนที่มีภาวะเม็ดเลือดแดงแตก (Hemolysis)
การวินิจฉัย > Beutler fluorescent spot test

เป็นการทดสอบที่บ่งบอกถึงภาวะพร่องเอนไซม์ G6PD โดยตรง ซึ่งจะแสดงให้เห็นปริมาณ NADPH ที่ผลิตได้จากเอนไซม์ G6PD โดยผ่านรังสีอัลตราไวโอเลต (UV) ถ้าไม่มีการเรืองแสงภายใต้ UV แสดงว่าบุคคลนั้นเป็นมีภาวะพร่องเอนไซม์ G6PD
สิ่งกระตุ้นที่ทำให้เกิดอาการ

อาหาร โดยเฉพาะ ถั่วปากอ้า (Fava beans, Feva beans, Broad beans) ซึ่งมีสาร Vicine, Devicine, Convicine และ Isouramil ซึ่งเป็นสารอนุมูลอิสระ (Oxidants)
การติดเชื้อโรคต่าง ๆ ซึ่งจะทำให้เซลล์เม็ดเลือดขาว หลั่งสารอนุมูลอิสระ (Oxidants) มากขึ้น
การเป็นโรคเบาหวานที่ทำให้เกิดกรด (Diabetic ketoacidosis)
การได้รับยาต่าง ๆ ดังนี้
สิ่งกระตุ้นที่ทำให้เกิดอาการ > กลุ่มยาแก้ปวด ลดไข้ (Analgesics/Antipyretics)

Acetanilid
Acetophenetidin (Phenacetin)
Amidopyrine (Aminopyrine)
Antipyrine
Aspirin
Phenacetin
Probenicid
Pyramidone
สิ่งกระตุ้นที่ทำให้เกิดอาการ > กลุ่มยารักษาโรคมาลาเรีย (Antimalarial drugs)

Chloroquine
Hydroxychloroquine
Mepacrine (Quinacrine)
Pamaquine
Pentaquine
Primaquine
Quinine
Quinocde
สิ่งกระตุ้นที่ทำให้เกิดอาการ > กลุ่มยารักษาโรคหัวใจ (Cardiovascular drugs)

Procainamide
Quinidine